Индекс на документирана информация**: ПРИЛОЖЕНИЕ № 11**

РИ-ИСУ 09.02.00.00.00/11-1

Рег.№ 93-00-2152/30.05.2024

**„АСАРЕЛ-МЕДЕТ”АД – гр.ПАНАГЮРИЩЕ**

### **ЗАПИТВАНЕ ЗА ОФЕРТА**

**Относно:** **Доставка/ надграждане на автоматична система за непрекъснат контрол на атмосферните газовете в рудник „Асарел“**

ТЕХНИЧЕСКИ И ТЪРГОВСКИ ИЗИСКВАНИЯ КЪМ ДОСТАВКАТА

**Описание на условията за работа**

В котлована на рудник Асарел, през 2020 г. е изградената автоматична система за непрекъснат контрол на атмосферните газовете базирана на 3 бр. Dräger X-zone 5500 с комуникационни модули X-zone Com. Модули X-zone Com официално не се поддържат от началото на 2024 г. и към настоящият момент в изправност е само един. Със спирането на поддръжката на комуникационните модули е спряна и поддръжката на облачната услуга, с което единственият канал за информация при превишаване на нормите е SMS съобщение. Измервателните станции се разполагат на предварително избрани работни площадки. Всяка от станциите е мобилна със собствено независимо ел. захранване, комуникационен модул и измерва:

- Кислород О2 - 0 до 25 %,

- Въглероден оксид CO - 0 до 300 ppm,

- Азотен оксид NO - 0 до 50 ppm,

- Азотен диоксид NO2 - 0 до 30 ppm, или

- Серен диоксид SO2 -0 до 20 ppm.

Граничните стойности на концентрацията на вредности в работната среда са регламентирани в Наредба №13/2003 г. за защита на работещите от рискове, свързани с експозиция на химични агенти при работа.

С развитие на минните дейности се е появила необходимост системата да се допълни с една нова измервателна станция. Необходимо е да се възстанови цялостността на системата с нови комуникационни модули система за съхранение на информацията и своевременно уведомяване при превишение на нормите. Информацията от измерванията да се предават към централен диспечерски пункт по безжична високоскоростна комуникационна мрежа (4G/GPRS и/или WI-FI). В централния диспечерски пункт да се инсталира програмен продукт с централизирана база данни , който да събира информацията от всяка измервателна станция, както и да дава информация в реален режим за мониторинговите точки, с оповестяване на превишение на предварително настроени алармени нива за концентрацията по всеки един от контролираните компоненти на рудничната атмосфера. Софтуера трябва да осигурява отдалечен достъп до информацията на длъжностни лица, отговарящи за управление и безопасността в рудника.

Измервателните станции е необходимо да поддържат функционалност 365 дни в годината, 24 часа в денонощието

**I. ОПИСАНИЕ НА ПРОДУКТА.**

| **№** | **Описание/Технически изисквания** | **Бр.** |
| --- | --- | --- |
| **1** | **Доставка/ надграждане на автоматична система за непрекъснат контрол на атмосферните газовете в рудник „Асарел“****Модел, тип на машината, технически параметри, окомплектовка*** Dräger X-zone 5500 комплект (кабели и захранване) – **1бр.**
* Мулти газ детектор Dräger X-am5800 и спомагателно оборудване-**3 бр.**
* Комуникационен модул Dräger ConHub комплект (кабели и захранване) – **4 бр.**
* DagerSensor SO2 with range 0-20 ppm (токов изход 4-20mA) – 3бр.
* Софтуер и услуга Gas Detection Connect Basic – 1 бр
* Софтуер и услуга Gas Detection Connect Asset License for Dräger ConHub–4 бр.

Изградената автоматична система за непрекъснат контрол на атмосферните газовете в рудник „Асарел“, да работи при спазване реда и правилата на инструкцията за безопасна работа, като след аварийна евакуация на работещите в котлована на рудника, се прави контролно измерване с преносим уред от представител на аварийно спасителната служба в Асарел Медет. Газоанализаторите са разположени в три предварително определени площадки в котлована на рудника, като за целта ще се определи още една точка. Към наличните три станциите трябва да се добави още една която да може да измерва наличието на следните газове в атмосферата за определените гранични стойности: * Кислород О2 - 0 до 25 %,
* Въглероден оксид CO - 0 до 300 ppm,
* Азотен оксид NO - 0 до 50 ppm,
* Азотен диоксид NO2 - 0 до 30 ppm, и
* Серен диоксид SO2 -0 до 20 ppm.

Трите налични станции и новата да се оборудват с комуникационният модул с поддържка на 4G/GPRS и/или WI-FI свързаност. Да се посочат необходимите консумативи (тип и цена), за обезпечаване непрекъснатата работа на мониторинговите газоанализаторни станции, както и прогнозното им наличие на пазара за целия цикъл на експлоатация на системата. Предлагания софтуер да има възможност да се инсталира на физически или виртуални компютри, като осигурява достъп в реално време до данните на повече от един потребител. Да се посочат параметрите на следгаранционната поддръжка на новите компоненти на системата.При възстановяване и допълване на системата се изисква цялостно използване на наличните устройства и компоненти. | **1** |

***Всеки участник в проучването е необходимо да изготви офертата си в две части –Техническа и Търговска, съгласно изискванията на т. V. по-долу.***

**II. В ТЕХНИЧЕСКАТА ЧАСТ НА ОФЕРТАТА ДОСТАВЧИЦИТЕ СЛЕДВА ДА ПОСОЧАТ:**

1. **Пълно техническо описание на предлаганите продукти.**
2. **Качество –** инструкции за работа на български език, със сертификат за произход, сертификат за качество, декларация за съответствие.
3. **Франкировка:** DDP склад на Купувача, гр. П-ще, м. Асарел (Incoterms 2020).
4. **Произход:** Предпочитан завод и страна производител Dräger (Германия),
5. **Срок на доставка –** моля посочете възможно най-кратък срокв календарни дни, след писмено възлагане с поръчка/договор.
6. **Гаранционен срок –** 36 месеца или стандартно предлагана от производителя в месеци след пуск в експлоатация. По-дългият гаранционен срок е предимство при оценката на офертите.
7. **Следгаранционно обслужване –** Да се посочат параметрите на следгаранционната поддръжка на новите компоненти на системата,
8. **Валидност на офертата –** минимум 180 дни след крайния срок за офериране.
9. **Пълни данни за връзка с фирмата** – адрес, телефон, факс, имейл и лице за контакт
10. **Да предоставят:**
* **Референтен списък на клиенти:** участниците следва да представят Референтен списък на клиенти с адреси и телефони за извършени доставки и година на доставяне на стоки със същите или подобни параметри;
* **Референции** от минимум 3-ма други настоящи клиенти.
* **Счетоводен баланс и Отчет за приходи и разходи** – за последната отчетна финансова година
* **Удостоверение за актуалното състояние на фирмата**.
1. Всеки участник е необходимо да представи **Декларация** по образец съгласно Политиката на „Асарел-Медет“ АД за съответствие с режим на наложени международни ограничителни мерки и мерки върху търговията – Приложение №1 към настоящото запитване за оферта. Подписаната Декларация от страна на кандидатите е задължителна част от подадената от тях оферта:

***Начини и критерии за приемане на извършената работа:***

 *Приемо-предавателен протокол между двете страни за доставка и извършване на обучение на персонал*

**IІІ. ТЪРГОВСКА ЧАСТ**

***Търговската част на офертата е задължително да съдържа информация за:***

**1. Цена без ДДС – Твърда единична цена с включени доставка, монтаж, пускане в действие, обучение на персонала и гаранционно сервизно обслужване за срока на гаранцията в лева.**

**2. Условия на плащане – отложено в календарни дни (моля посочете) след доставка, без авансови плащания.**

**IV. ИЗИСКВАНИЯ КЪМ ОФЕРТИТЕ И ДОСТАВЧИЦИТЕ**

При изготвяне на предложението за участие в офертното проучване кандидатите следва да се придържат стриктно към обявените от КУПУВАЧА условия.

Офертите трябва да бъдат в съответствие с изискванията на настоящото Техническо задание. Ако кандидатът не може да изпълни или да отговори на отделна точка, той трябва да посочи “Без отговор” за тази точка. Участниците в проучването следва да обосноват изчерпателно всички отговори.

**V. ПРЕДСТАВЯНЕ НА ОФЕРТИТЕ:**

**1. Офертите се изпращат, адресирани до Директор „Одит и Контрол“ по пощата в запечатан плик с ненарушена цялост. Офертата следва да бъде подадена в голям плик с надпис:**

**„Оферта за Доставка/ надграждане на автоматична система за непрекъснат контрол на атмосферните газовете в рудник „Асарел“”, „Да се отвори само от определената за целта комисия”,**

**Задължително изискваме техническата и търговската част на офертата да бъдат на два отделни плика, със следното съдържание:**

**Запечатан плик № 1 с надпис “ДОКУМЕНТИ” (Техническа част)**- документи, касаещи предлаганите технически характеристики, техническите изисквания и спецификации, предлаган срок за изпълнение, гаранция, валидност на офертата и други специфични изисквания съгласно запитването за оферта, референции, баланс и отчет за приходи и за последната финансова година и други специфични изисквания съгласно настоящото Запитване за оферта.

**Запечатан плик № 2 с надпис „ТЪРГОВСКИ УСЛОВИЯ”,** съдържащ предложението на доставчика по отношение на цена и условия на плащане.

**2. Краен срок за предоставяне на офертите: до 16,00 ч. на 27.06.2025г.**

 Оферти получени след крайния срок за представяне, няма да бъдат разглеждани. Офертите не подлежат на промяна след изтичане на крайния срок за представянето им.

**VI. ОТВАРЯНЕ И ОЦЕНКА НА ОФЕРТИТЕ.**

1. Офертите се отварят и разглеждат от избраната за целта комисия. Резултатите се оповестяват след приключване работата на комисията.Всички участници ще бъдат информирани писмено за резултатите от търга.
2. Обръщаме Ви внимание, че създаденият ред в дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител или върху качеството на входящия контрол чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.
3. За допълнителна информация и електронен вариант на настоящото запитване: [www.asarel.com](http://www.asarel.com) /Актуално / Търсене и Предлагане.
4. За контакти: *- По търговски въпроси:* Специалист „Доставки и логистика” Пламен Тодев, Тел.: 0357/ 60 439, Факс: 0357/ 60 260, Е-mail: plamentodev@asarel.com. *- По технически въпроси:* инж. Веселин Дундаров/ Специалист ИС/ - тел. 0357/60 255, e- mail:veselindundarov@asarel.com.